Κιράντς

Το Κιράντς (αρμενικά: Կիրանց, έως το 1967 γνωστό ως Γκετασέν) είναι αγροτική κοινότητα του μαρζ του Ταβούς, στην Αρμενία. Το 2008, αριθμούσε 298 κατοίκους. Το χωριό βρίσκεται περίπου 17 χλμ βορειοδυτικά του περιφερειακού κέντρου Ιτζεβάν, στην αριστερή όχθη του ποταμού Καραχάν και σε απόσταση 165 χλμ από το Γιερεβάν. Επί αιώνες το χωριό ήταν γνωστό ως Κουνέν. Κοντά στον οικισμό του παλαιού Κιράντς, βρίσκεται η Εκκλησία του Αγίου Αστβατσατσίν. Το πλινθόκτιστο μοναστηριακό συγκρότημα του Κιράντς απέχει 12 χλμ. από το χωριό. Λίγα χιλιόμετρα μακριά από το χωριό, σε μια δασώδη περιοχή, υπάρχουν τα μισογκρεμισμένα μοναστηριακά συγκροτήματα Deghdznut και Samson. Στη μνήμη του Πρώτου Πολέμου του Αρτσάχ και των 44 ημερών του 2020, χτίστηκε ένα μνημείο με τα κονδύλια των κατοίκων. Ακριβώς δίπλα βρίσκεται το μνημείο αφιερωμένο στα θύματα του Β' Παγκοσμίου Πολέμου, το οποίο χτίστηκε στο τέλος της δεκαετίας του 1960. Φωτοθήκη Παραπομπές Εξωτερικοί σύνδεσμοι Πολυμέσα σχετικά με το θέμα Κιράντς στο Wikimedia Commons